הוועדה המשותפת לוועדת החינוך ולוועדת הכספים, כנסת 16, פרוטוקול מספר 1, 2003-05-13 09:30

חברי הוועדה: אורי אריאל ענבל גבריאלי משולם נהרי גדעון סער יוסי שריד יולי תמיר מוזמנים: ד"ר יאיר סמוכה סגן מנכ"לית ומנהלת המינהל הפדגוגי, משרד החינוך אדי הרשקוביץ סמנכ"ל ומנהל מינהל כלכלה ותקציבים, משרד החינוך יואב אזולאי מינהל כלכלה ותקציבים, משרד החינוך לאה שקד אגף לחינוך מיוחד, משרד החינוך יבינה זכאי-בראונר,עו"ד לשכת הייעוץ המשפטי, משרד החינוך אורי שוסטרמן רפרנט אגף תקציבים, משרד האוצר ריטה בראשי מנהלת אדמיניסטרטיבית, תללי"ם ד"ר ליאורה פלד מנכ"לית תללי"ם לבנה כהן מנהלת אגף השיקום והרווחה, האגודה למלחמה בסרטן יהודית בן-ששון ועד מנהלות בתי ספר של בתי חולים פרופ' רפאל יודסין מנהל המח' לכירורגית ילדים בבי"ח הר-הצופים ד"ר איתמר עופר מ"מ מנהל ביה"ח שניידר-בלינסון משכית שוחט מנהלת מרכז חינוכי, ביה"ח שניידר-בלינסון ד"ר אילנה לנדס מנהלת יחידה פסיכיאטרית לילדים ונוער, ביה"ח ברזילי עדנה פינצ'ובר ועד מנהלות בית ספר של בתי חולים בלהה קרן עמותת כבוד שלמה שהם נציבות הדורות הבאים

קצרנית: הצ"ח התכנית להבראת כלכלת ישראל (סעיף 35 – תיקון חוק חינוך חינם לילדים חולים)

גילה פינקלשטיין: אנחנו דנים בסעיף מאוד חשוב, שקובע אורח חיים של ילדים ומהות חיים של ילדים.

גילה פינקלשטיין: אנו בעצם חורצים כאן גורל.

גילה פינקלשטיין: החוק מחייב לספק חינוך חינם לילדים חולים ששוהים בבית או בבית חולים למעלה מ-21 יום.

גילה פינקלשטיין: בתוכנית הכלכלית מדובר על לדחות את החוק הזה לשנתיים.

יולי תמיר: אני הבנתי שהדיון הזה צריך להיות יחד עם חברי ועדת הכספים.

יולי תמיר: אני לא רואה פה אף אחד מוועדת הכספים.

יולי תמיר: נראה לי שלדיון הזה אין טעם אם אין השתתפות של חברים מוועדת הכספים.

אורי אריאל: למה לא יהיה לזה משמעות?

אורי אריאל: המליאה מסרה את זה לידי הוועדה המשותפת.

אורי אריאל: ההחלטה שתתקבל פה מחייבת.

יולי תמיר: גם אם הם לא פה?

אורי אריאל: גברתי היושבת-ראש, לא צריך להמתין לאף אחד כי מליאת הכנסת מסרה את זה לוועדה המשותפת.

יוסי שריד: רצוי היה שחברי ועדת הכספים יהיו פה, אבל יש תוקף להחלטות גם אם הם אינם כאן.

יוסי שריד: אני מציע לעשות את זה בסדר דיון מקוצר, כלומר להצביע.

יוסי שריד: דחייה בחינוך היא דבר מאוד משונה.

יוסי שריד: אלה שלא יקבלו כבר לא יקבלו.

יוסי שריד: מה יקרה אם כעבור שנתיים הם לא יקבלו?

יוסי שריד: נחזיר להם כשהם יהיו גדולים?

יוסי שריד: אני מציע שנצביע נגד ההצעה המטומטמת והרשעה הזאת.

אורי אריאל: אנחנו יודעים שכשלא מתחילים אז זה לא עובד, וכשמתחילים זה אולי יותר איטי אבל זה זז.

אורי אריאל: לכן ההצעה כמו שהיא מובאת על ידי האוצר והממשלה היא לא..

יוסי שריד: אני לא מסכים לגישה הזאת.

יוסי שריד: מדובר פה בילדים.

יוסי שריד: זה שמתחילים במצומצם.

יוסי שריד: .

אורי אריאל: למה לא עשית את זה כשהיית שר חינוך?

יוסי שריד: עשיתי את זה.

אורי שוסטרמן: תוספת העלות שאנחנו יחד עם משרד החינוך מעריכים היא כ-50 מיליון ₪.

אורי אריאל: לשנה?

אורי שוסטרמן: כן.

אורי אריאל: הטיעון הזה כבר לא חזק כי השנה הזאת נגמרת.

יוסי שריד: עוד לא קרה שמשרד האוצר נתן הערכה מדוייקת לגבי עלות.

אורי שוסטרמן: יש איזה שהוא מענה שמשרד החינוך נותן מתוך תקציבו לנושא של ילדים חולים בצורה נקודתית.

אורי שוסטרמן: בשנה שעברה ניתנה תוספת של כ-4 וחצי מיליון ₪, כלומר 1000 שעות לצורך הנושא, מתוך נקודת מבט שנתחיל במשהו ומאוחר יותר, כשירווח, יהיה יישום מלא יותר.

אורי אריאל: בכמה אתם רוצים להגדיל את זה השנה?

אורי שוסטרמן: ההחלטה היא שזה יישאר בבסיס.

אורי שוסטרמן: לנו אין אפשרות, יכול להיות שמשרד החינוך יכול לתת מתקציבו.

אורי שוסטרמן: חשוב לדעת שדווקא בגלל שדחו ניתנה תוספת שנשארה בבסיס התקציב.

אורי שוסטרמן: אולי משרד החינוך יפרט איזה מענה ניתן.

אורי שוסטרמן: חשוב לדעת שניתן מענה למספר מסויים של תלמידים.

אורי שוסטרמן: למה הדחייה ל-2007?

אורי שוסטרמן: זאת דחייה שאנחנו מבצעים בהרבה חוקים.

ענבל גבריאלי: ראשית אני רוצה לומר שתמכתי בתוכנית הכלכלית.

ענבל גבריאלי: יש המון סעיפים שאני רואה אותם ככואבים.

ענבל גבריאלי: מה שמשך בעיקר את עיני אלה כל אותם סעיפים שרלוונטיים לילדים.

ענבל גבריאלי: אתמול בוועדה לזכויות הילד הוצגה בפני חברי הוועדה רשימה ארוכה של פגיעות בילדים, שאנחנו לא יכולים לקבל.

ענבל גבריאלי: אחד הסעיפים זה חוק חינוך חינם לילדים חולים.

ענבל גבריאלי: ילדים זאת קבוצת אוכלוסייה שרלוונטית לכולנו.

ענבל גבריאלי: כולנו או הורים לילדים או שיש לנו אחים שהם ילדים.

ענבל גבריאלי: יחד עם ההזדהות המאוד עמוקה עם הפגיעות הללו, אני מכירה את הצורך האקוטי והמיידי כן להעביר את התוכנית הכלכלית.

ענבל גבריאלי: אני לא תומכת בסעיף שאומר לדחות את החוק שהתקבל לפני שנתיים.

ענבל גבריאלי: הבקשה שלי מהאוצר היא או לא לדחות את החוק, או לחילופין לצמצם את הדחייה לשנה במקום לשנתיים.

יוסי שריד: מדובר בדחייה לשנת 2007.

משולם נהרי: החוק הזה בא לעזור לאוכלוסייה שנמצאת במצוקה קשה.

משולם נהרי: אני מכיר את הנושא הזה מתקופת היותי במשרד החינוך.

משולם נהרי: עמותת תללי"ם עושה עבודה יוצאת מן הכלל.

משולם נהרי: אני מתבייש לדבר על הסכומים, אבל תהיו בטוחים שלא מדובר במיליונים או במיליון, מדובר היה בסכומים זעומים.

משולם נהרי: הם היו צריכים להיאבק במשרד החינוך כדי לקבל את ה-120,150 אלף ₪ בשביל דבר שהוא חשוב מעין כמוהו.

משולם נהרי: עצם זה שאנחנו דנים היום בזה זאת תעודת עניות בשבילנו.

משולם נהרי: על הממשלה הזאת נאמר "חכמים המה להרע ולהטיב לא ידעו".

משולם נהרי: רק לפני כמה חודשים, כשהיינו במשרד החינוך, לא היה לנו יום אחד של שקט, והיום כשהולכים לקצץ במערכת החינוך מיליארד וחצי - אני לא מדבר על הסכומים, אלא על המסכנים שהחברה צריכה לעשות את המינימום של המינימום – אין פוצה פה.

משולם נהרי: יורקים עלינו.

משולם נהרי: יש כאלה שאומרים שזה גשמי ברכה, אני חושב שזאת פשיטת רגל.

משולם נהרי: אסור להסכים לזה.

משולם נהרי: חשוב לנו שהילד הזה ימשיך לחיות, שידע שיש תקווה.

משולם נהרי: ברגע שאנחנו נאשר את הדבר הזה אנחנו פוגעים בראש וראשונה בעצמנו.

משולם נהרי: אני קורא לכולם להתנגד.

משולם נהרי: צריכים להרעיש עולמות.

משולם נהרי: אם האנשים שצעקו קודם ולא נתנו מנוחה לאף אחד לא עושים את זה עכשיו, אנחנו, ועדת החינוך, צריכים להרעיש עולמות ולא לתת את ידנו לפגיעה אנושה במערכת החינוך.

יולי יואל אדלשטיין: מה העלות השנתית?

משולם נהרי: אני רוצה לשמוע מה העלות השנתית.

יוסי שריד: כשמדובר בילדים חולים זה לא משנה מה העלות השנתית.

שלמה שהם: אני מאמץ את עמדת חברת הכנסת תמיר בעניין של ההצבעה.

שלמה שהם: אני חושב שראוי להצביע על הדבר הזה כמה שיותר מהר.

שלמה שהם: יש חוק שמדבר על חובת תסקיר השפעה של כל חוק שיש לו השפעה על זכויותיהם של ילדים.

שלמה שהם: החוק הזה משפיע על זכויות ילדים באופן משמעותי וקריטי.

שלמה שהם: החוק מחייב להביא נתונים בפני הוועדה.

שלמה שהם: אני מציע שהאוצר יאמר איך הוא הגיע לסכום הזה.

שלמה שהם: נציבות הדורות הבאים מתערבת ב-5 חוקים בערך, כאשר אחד מהם זה החוק הזה.

שלמה שהם: אני חושב שיש בעיה קשה, הן מבחינת הדורות האלה והן מבחינת הדורות הבאים, לגבי הנצחת הפער ולגבי פגיעה בחוליות חלשות ביותר.

שלמה שהם: אנחנו מתנגדים.

שלמה שהם: יש לנו סמכות על פי החוק לבקש מהוועדה לעכב את הדיון על-מנת שתוגש חוות דעת, על-מנת שהדברים האלה יתבררו.

שלמה שהם: אם תהיה הצבעה מיידית אנחנו נמנע מהדבר הזה.

יולי יואל אדלשטיין: אני מציע לנו לא להתבזות כוועדה על ידי כך שנזדקק לעיכוב של נציבות הדורות הבאים, אלא להחליט שאנחנו מבקשים את מכלול הנתונים.

ליאורה פלד: אני מטפלת בילדים חולים בבתיהם.

ליאורה פלד: בשנת 1999 טיפלנו ב-700 ילדים.

ליאורה פלד: כיום, אנחנו מטפלים ב2200 ילדים במשך השנה.

ליאורה פלד: ההסכם עם משרד החינוך היה שילד עד כיתה ו' מקבל שעתיים וילד מכיתה ז' עד כיתה י"ב מקבל 4 שעות בשבוע.

ליאורה פלד: משרד החינוך מתקצב אותנו לא על פי מספר התלמידים, אלא על פי סל שעות קבוע.

ליאורה פלד: בגלל הגידול הזה בלמעלה מ300% במספר הילדים החולים, הגענו השנה למצב שבסוף חודש מרץ נגמרו השעות מטעם משרד החינוך לטיפול בילדים חולים.

משולם נהרי: כמה שעות סך הכל בשנה?

ליאורה פלד: סך הכל זה 29,900 שעות בודדות כדי לטפל ב-2200 ילדים במשך 10 חודשי לימודים בבית.

ליאורה פלד: בסיכום עם משרד החינוך הגענו להסדר כיצד נגמור את השנה.

ליאורה פלד: משרד החינוך מכיר את המצוקה, משתדל, נתן תוספת שקיימת השנה.

ליאורה פלד: אנחנו מוותרים כבר שנה שנייה על אותה תמיכת ניהול שדיבר עליה אותו חבר הכנסת הנכבד, וממירים אותה בשעות.

ליאורה פלד: אנחנו נפסיק ללמד ב-15 ביוני.

ליאורה פלד: בחינות הבגרות נמשכות עד יולי.

ליאורה פלד: קיצצנו את סל הסיוע, ולכן מחודש אפריל הילדים מקבלים פחות.

ליאורה פלד: אנחנו מחזיקים מעמד כי עוזרת לנו האגודה למלחמה בסרטן בתוספת לילדים חולי סרטן, עמותת CF שנותנת תוספת לילדים חולי CF וקבוצת מגדל שנותנת תוספת לכל ילד חולה.

ליאורה פלד: אם בשנה הבאה אני לא אצליח כמנכ"לית לאסוף תרומות, ההוראה תיגמר בפברואר.

ליאורה פלד: לא ניתן שלא ליישם את החוק הזה.

ליאורה פלד: הדעת לא סובלת שייגשו השנה תלמידים לבגרות ואני אעזוב אותם ב-15 ביוני.

ליאורה פלד: איך להסביר לאותו הורה שהמדינה עוזבת אותו?

עדנה פינצ'ובר: אנחנו ערים למצוקה ולמציאות שקיימת.

עדנה פינצ'ובר: לילדים בבתי החולים אין ועד הורים שייצג אותם, אין מישהו שיבוא וידרוש את מה שמגיע להם.

עדנה פינצ'ובר: חשוב מאוד שתזכרו בדיון הזה באיזו אוכלוסייה אנחנו מדברים.

עדנה פינצ'ובר: אלה ילדים נזקקים, שניתנת להם בבית החולים או בבית הזדמנות ללמוד, כדי שיהיה להם איזה שהוא סיכוי לכשיבריאו להמשיך ללמוד במסגרת הכיתה שלהם ולהצליח בחיים העתידיים.

רפאל יודסין: שמענו על מספר הילדים שנמצאים בבתיהם.

רפאל יודסין: אני מייצג 120 אלף ילדים שמאושפזים בבית חולים בשנה.

רפאל יודסין: העשור האחרון מתאפיין בכך שדברים שפעם היו מאושפזים עליהם נמצאים היום בחוץ.

רפאל יודסין: האוכלוסייה ב-10 השנים האחרונות נעשתה הרבה יותר חמורה, שלא לדבר על הטראומה של חבלות מתאונות דרכים או פגיעות גופניות מפיצוצים ושאר הדברים.

רפאל יודסין: 4 וחצי מיליון שנציג האוצר אומר שהוא נתן בשנה אחת עשו פלאים.

רפאל יודסין: אין לי כל ספק שה50 מיליון – אני מוכרח להסכים איתך חבר הכנסת שריד –זאת פנטזיה.

משולם נהרי: אולי הם מדברים על העלות של כל השנים.

רפאל יודסין: מעצם ההגדרה שהאוכלוסייה הולכת ונעשית יותר קשה, באיכויות יותר נזקקות, אפילו עמידה במקום זאת נסיגה.

רפאל יודסין: אין כל ספק שצריך להגדיל את זה.

אילנה לנדס: אנחנו עומדים עכשיו בפני סגירה של בתי חולים לחולי נפש לילדים עם בעיות נפשיות, כאשר בעיות נפשיות זה לאו דווקא פסיכוזות אלא בעיות התנהגויות, כמו היפר-אקטיביות, ליקויי למידה.

אילנה לנדס: בית חולים ברזילי קיבל אישור לפתיחת אשפוז יום בקהילה, כלומר למנוע את העברה של הילדים האלה לבתי חולים פסיכיאטריים.

אילנה לנדס: בלי החוק הזה אי אפשר יהיה לבצע את זה.

אילנה לנדס: זה אומר לגרום, מעבר לבעיה חברתית גם לבעיה כלכלית קשה בטווח לא ארוך, כי אותם ילדים יהפכו לאנשים לא יצרנים במקרה הטוב, ובמקרה הלא טוב לעבריינים.

אילנה לנדס: אלה השלכות מוסריות וכלכליות שלא הייתי לוקחת על עצמי.

איתמר עופר: אני מסכים עם כל מילה שנאמרה פה, אני רק רוצה לומר שבתי הספר בבתי החולים זה חלק מהטיפול בילד.

איתמר עופר: הטיפול השלם מתבטא בצד הבריא שלו, כדי שהצד החולה יחלים.

איתמר עופר: זה לא משהו נפרד.

איתמר עופר: צריך לקחת בחשבון שזה לא אקסטרה, אלא חלק מהטיפול הרפואי הסטנדרטי בילדים חולים.

לבנה כהן: ילדים חולי סרטן לא חולים חודש או חודשיים, אצלם התהליך של הריפוי וההחלמה יכול להגיע לשנתיים, שלוש, ארבע, חמש, אולי אפילו יותר.

לבנה כהן: לדחות כאלה דברים זה אומר פיגור בלימודים.

לבנה כהן: ילד שלא היה בכיתה א' בגלל שהוא חלה, כשהוא ייכנס לכיתה ג' הוא לא ידע לקרוא.

לבנה כהן: אנחנו באים הרבה פעמים במקום משרד החינוך.

לבנה כהן: זה טוב שאנחנו עושים את זה, אבל זה לא תפקידנו.

לבנה כהן: אנחנו נותנים 6 שעות שבועיות לילדים חולי סרטן בבית.

לבנה כהן: אנחנו יוצאים מתוך הנחה שמשרד החינוך צריך לתת גם את ה-4 האחרות.

לבנה כהן: לקראת בגרות אנחנו נותנים גם 10 שעות שבועיות.

לבנה כהן: אנחנו לא מסיימים ביוני, אלא ממשיכים הלאה עד מתי שצריך.

לבנה כהן: צריך לקחת בחשבון שהילד הזה יהיה מבוגר בלי השכלה, עם גיבנת של מחלה שהיתה לו.

יוסי שריד: הכוונה היא להחזיר אותו אחר כך במנהרת הזמן.

לאה שקד: אני מבינה שמה שמעניין את האנשים כאן זה איך העלות הכספית של החוק עומדת על 50 מיליון ₪.

לאה שקד: העלות בבסיס היתה 83 מיליון ₪, כאשר הפער בין 50 מיליון ל83 מיליון עמד על הכוונה לתת בבתי הספר בתוך בתי החולים יום לימודים ארוך עד 6 בערב.

לאה שקד: הערכה של ה-50 מיליון ₪ מתבססת על נתוני מיטות שמשרד הבריאות מעביר אלינו מידי שנה.

לאה שקד: אנחנו לא מזהים את הילד, אלא סופרים מיטות במחלקת ילדים ונוער, כאשר התקינה לבית חולים כללי זה 20 מיטות לתקן, בפסיכיאטרייה 6 מיטות.

לאה שקד: .

יוסי שריד: כמה תללי"ם משקיע?

לאה שקד: אני דיברתי על ילדים מאושפזים.

לאה שקד: הנתונים שליאורה פלד מסרה הם מדוייקים.

יוסי שריד: שמה זה אומר?

לאה שקד: זה אומר שמשרד החינוך נתן מתוך תקציבו 3 וחצי מיליון ₪, שזה כולל את החלק היחסי.

לאה שקד: .

יוסי שריד: זה הילדים בבית.

יוסי שריד: יש לנו עדיין 47 מיליון.

לאה שקד: 4 מיליון ₪ הלכו לתוספת תקנים בבתי חולים.

לאה שקד: היו בתי חולים, כמו בית חולים ברזילי, שלא ניתנו שעות תקן.

לאה שקד: לנו יש מסגרות חינוך ב-36 בתי חולים במדינת ישראל, רק שאין להן תקן כמו שצריך.

לאה שקד: בבית חולים ברזילי יש לנו שני תקנים.

לאה שקד: העיקר מתוך ה-50 מיליון ₪ הנדרשים זה לתוספת תקינה למיטות בבתי חולים.

לאה שקד: אנחנו השנה נכנסנו גם לבתי חולים ערביים, בעיקר כנסייתיים, בנצרת.

לאה שקד: הכניסה שלנו היא עם שעות תקן מזעריות.

לאה שקד: אין שום ספק שצריך להגדיל את מספר השעות של הטיפול בילדים חולים בביתם, כי בשעתיים או בשלוש שעות בשבוע לילד לא ניתן ללמד את כל החומר שדרוש.

משולם נהרי: כמה שעות תכננתם בבתי החולים?

לאה שקד: התוספת שנדרשה בבתי החולים היא 3542 שעות תקן, שזה לא כולל את יום הלימודים הארוך עד 6 בערב.

משולם נהרי: ומה העלות של השעות?

לאה שקד: 22 וחצי מיליון.

יוסי שריד: אז איך הגעתם ל-50 מיליון ₪?

יוסי שריד: אתם כדי להפחיד את הילדים מושכים את זה עד המצב האידיאלי.

יוסי שריד: בין המצב האידיאלי שאתם רוצים להגיע אליו ובין המצב שאת מספרת עליו כאן.

יוסי שריד: .

יוסי שריד: אתם רוצים יום לימודים ארוך עד 6.

לאה שקד: העלות של ה-50 מיליון זה שרתות, מזכירות, הפעלה של בית הספר.

רפאל יודסין: אני מוכרח לציין כנציג בית חולים שאין שרתות בבתי ספר בבית חולים.

רפאל יודסין: כל מה שצריך זה מורה.

משולם נהרי: אם ילד שלא חולה לא יכול ללמוד מבוקר עד הערב, על אחת כמה וכמה ילד שחולה.

רפאל יודסין: המורה לא רק מלמדת.

רפאל יודסין: עצם זה שמורה לאמנות נותנת לילד להתבטא בתמונה זה מתאים לילד באותו רגע.

משולם נהרי: אני מסכים איתך, אבל זה לא אותן שעות הוראה.

רפאל יודסין: אלה אותן שעות הוראה.

משכית שוחט: אתם שוכחים שבבית ספר רגיל אחרי שהילדים מסיימים ב13:00 יש להם חוגי העשרה.

משכית שוחט: תעמדו אתם מול הורים שהילד שלהם חזר מניתוח בשעה 13:30 וצריכים לתת לו תעסוקה של שעה אחת.

משכית שוחט: צריך להבין שילדים במערכת חינוך בבית חולים זה לא משהו שנעצר ב13:00 בצהריים, כי באותו זמן יכול להיות שנגמר לו הריכוז או שהוא סובל מכאבים מאוד קשים.

משכית שוחט: שם בדיוק נמצאת המורה כדי לעזור לו.

משולם נהרי: אבל אלה לא שעות הוראה, אלה שעות אחרות.

משכית שוחט: ילדים שלומדים לבגרויות ובבוקר מקבלים טיפולים צריכים ללמוד אחר הצהריים.

משכית שוחט: אני רוצה שאתה תבוא לאותו ילד או לאותו הורה ותאמר לו שבשעות אחר הצהריים אין מורה.

משולם נהרי: אתה יכולה להגיד לי בכמה ילדים מדובר?

משולם נהרי: תללי"ם מטפלים ב2200 תלמידים.

רפאל יודסין: 120 אלף ילדים.

רפאל יודסין: החוק איננו אומר 21 יום בבית חולים.

רפאל יודסין: אתה יודע אחרי כמה ימים יוצא ילד שנפגע בפיגוע מבית החולים?

רפאל יודסין: תוך 4 ימים.

רפאל יודסין: צריך ללמד את הילד איך להתמודד עם הדברים האלה.

רפאל יודסין: את זה רק מורה יכולה לעשות.

רפאל יודסין: לך תסביר לילד שגם את השעה הזאת אין לו.

אילנה לנדס: אני חושבת שיש כאן חוסר הבנה של מה זה מערכת החינוך ומה בית הספר מהווה לילד.

אילנה לנדס: אני מדברת בכלל על ילדים, לאו דווקא על ילדים עם בעיות פסיכיאטריות.

משולם נהרי: אנחנו לא נגד, אנחנו בעד.

משולם נהרי: אנחנו נגד זה שזורקים מספרים לחלל האוויר שאין להם כיסוי.

יוסי שריד: למה ועדה פרלמנטרית לא יכולה לקבל נייר?

בלהה קרן: כדאי להתייחס למסמך שהונח כאן, כי בשנים הקודמות היו לנו דיונים לגבי ההגדרה של ילד שזקוק לטיפול.

בלהה קרן: הוחלט שילד זקוק לטיפול בבית אחרי 21 יום, וילד שמאושפז זקוק לטיפול מהרגע הראשון שהוא מתאשפז.

בלהה קרן: יש ילדים שהם לקראת בחינת הבגרות והם רק 5 ימים בבית חולים.

בלהה קרן: משרד החינוך עשה כך שאפשר מרחוק לעקוב אחרי הילדים בבית החולים.

בלהה קרן: הם סומכים על הצוות החינוכי ועלינו שזה נעשה בתנאים שהילד לא מעתיק.

בלהה קרן: אנחנו מכינים מצגות רפואיות לילדים או פרוצדורות רפואיות, כאשר הצוות החינוכי יושב עם המשפחה ועם הילדים כדי להכין.

בלהה קרן: ההחלמה אז יותר מהירה.

בלהה קרן: יש לנו עדויות לכך.

בלהה קרן: יש 125 אלף ילדים שמתאשפזים בשנה, ועוד 20 אלף אשפוזי יום.

בלהה קרן: 100 אלף ילדים זוכים לטיפול עמותת כבוד.

בלהה קרן: מגיל 3 עד גיל 21 נותנים את הטיפול לפי חוק החינוך המיוחד.

בלהה קרן: המספרים שמדברים עליהם זה לא רק שעות ההוראה, אלא הציוד, התקשורת.

בלהה קרן: עמותת כבוד לא ראתה אגורה מה4 וחצי מיליון שניתנו, אבל היא ראתה איך זה העלה את הרמה, איך זה יצר מוטיבציה גם אצל המורים וגם אצל הילדים להתקדם.

גילה פינקלשטיין: אנחנו נקיים את ההצבעה בשעה 12:30.

יוסי שריד: אנחנו מבקשים לקיים את ההצבעה עכשיו.

יולי תמיר: לא מקובל לדחות את ההצבעה.

גדעון סער: ועדת הכספים עושה את זה בכל התוכנית הכלכלית.

יוסי שריד: ועדת הכספים היא לא דוגמה טובה.

יוסי שריד: לא נהוג שיושב רס"ר ליד יושבת-ראש.

גדעון סער: אני מחליף חבר אחר.

משולם נהרי: אתה השליט.

גדעון סער: אני מחליף חבר סיעה אחר.

גדעון סער: אני מבקש, גברתי היושבת-ראש, להצביע על הצעתך לקיים את ההצבעה בשני הנושאים ב12:30.

משולם נהרי: אני מתפלא עלייך, גברתי היושבת-ראש, את היית מנהלת בית ספר, את צריכה לדעת את החשיבות של הנושא הזה.

גילה פינקלשטיין: זה חשוב לי מאוד.

גילה פינקלשטיין: תהיי את עצמך.

משולם נהרי: אם זה חשוב לך, אל תחכי אפילו דקה.

יוסי שריד: הדחייה היא לא בתום לב.

יוסי שריד: את דוחה את זה כדי שזה לא יעבור.

גילה פינקלשטיין: ההצעה הזאת היתה של עוזי לנדאו.

גילה פינקלשטיין: קיבלנו אותה לפני שנתיים ודחינו אותה פעמיים.

גילה פינקלשטיין: האוצר מציע לדחות את זה בשנתיים נוספות.

יוסי שריד: אנחנו מתנגדים לשנה, ליום, לשנתיים.

יוסי שריד: שמענו כאן שמדובר בדחייה לשנת 2007.

גילה פינקלשטיין: אני מציע שנתפשר על שנה.

ענבל גבריאלי: אם נדחה את ההצבעה אחרי הדיון בסעיף הנוסף, אולי נוכל להגיע להסכמה עם האוצר.

יוסי שריד: דיברת נורא יפה על ילדים.

ענבל גבריאלי: כיוון שאני לא רוצה שהסעיף הזה יעבור כפי שהוא, אני רוצה שנדחה את ההצעה.

גילה פינקלשטיין: אנחנו דוחים את ההצבעה לשעה 12:30.